Gregorio Ibarretxe

Gregorio Ibarretxe Ugarte (Bilbo 1864 - 1933) euskal herritar politikari jeltzale eta arkitekto bat izan zen.

Biografia 
Bilboko Barrenkalen jaio zen 1864ko azaroan. Lehenengo ikasketak Orduñako jesuiten barnetegian egin zituen. Batxilergoa Valladoliden egin zuen. Karrera Bartzelona egin zuen, Luis Aranarekin batera. Arkitektura titulua 1893an eskuratu zuen. 1904an Dolores Basualdorekin ezkondu zen baina ez zuen seme-alabarik izan. 1890tik 1933 arte Bilboko zabalgunearen urbanizazioan hartu zuen parte. Politika alorrean, EAJn sartu aurretik Euskal-Erria elkarte foruzaleko kidea izan zen.
 
Bilboko zinegotzia izateaz gain, 1907ko otsailaren 19a eta 1909ko ekainaren 29a biartean hiri honetako lehenbiziko alkate abertzalea bilakatu zen. Alkate gisa bere lehenbiziko ekimena 1874ko Bilboko setioaren altxatzea oroitarazten zuen maiatzaren 2ko jaiaren ospakuntzaren aurka bozkatzea izan zen.

Arkitektura lan nagusiak 
Sotatar enpresaburu familiaren enkarguz Bilboko Jado plazako eraikina eta Ibaigane jauregia eraiki zituen,  eta baita Getxoko Areetan dagoen Ramón de la Sotaren etxea ere.

Erreferentziak

Kanpo loturak 
 Gregorio Ibarretxeri buruzko orrialdea. Auñamendi Entziklopedia. Euskomedia.org 
 Gregorio Ibarretxeren argazkia ikusgai. Auñamendi Entziklopedia. Euskomedia.org

Ikus, baita ere 
 Bilboko zabalgunea

Bizkaiko politikariak
Jelkideak
Bilboko alkateak
Bilbotarrak
Bizkaiko arkitektoak
Euskal-Erria elkartea
XIX. mendeko arkitektoak
XX. mendeko arkitektoak